钦定古今图书集成/明伦汇编/闺媛典/第371卷 > 《孔丛子》 > 《闻砧》〈一作寄边衣〉裴说
## 钦定古今图书集成/明伦汇编/闺媛典/第371卷 > 《孔丛子》 > 《闻砧》〈一作寄边衣〉裴说

“深闺乍冷鉴开箧，玉著微微湿红颊。一阵霜风杀柳
条，浓烟半夜成黄叶。垂垂白练明如雪，独下闲阶转
凄切。祗知抱杵捣秋砧，不觉高楼已无月。时闻寒雁
声相唤，纱窗只有灯相伴。几展齐纨又懒裁，离肠恐
逐金刀断。细想仪形执牙尺，回刀剪破澄江色。愁捻
银鍼信手缝，惆怅无人试宽窄。时时举袖匀红泪，红”
笺谩有千行字。书中不尽心中事，一片殷勤寄边使。